PTA-seun kritiek ná brandMichael van Vuuren. Foto: Facebook Michael van Vuuren, ŉ 12-jarige seun van Pretoria, is in ŉ kritieke toestand in die hoësorgeenheid by die Steve Biko-hospitaal ná die houthuis waarin hy saam sy ouers gebly het Sondagoggend omstreeks 04:00 afgebrand het. Michael het 80% brandwonde oor sy lyf opgedoen. Sy ma, Rina, en pa, Johan, het geringe brandwonde opgedoen. Hy is tans onder verdowing en op ŉ asemhalingsmasjien geplaas. Hy is in die sorg van ŉ dokter wat spesialiseer in brandwonde. Maroela Media het Maandagmiddag met ŉ emosionele Rina gepraat wat gesê het dat die dokters bekommerd is oor Michael se longe en dat hy ŉ terugslag gehad het. Die gesin het al hul besittings in die brand verloor. Daar is intussen ŉ ondersteuningsgroep vir Michael op Facebook begin. Klik hier om dit te besoek.